روسیا‌دان، تورکیه‌نین ساتین آلاجاغی اس-400 موشک ساوونما سیستمی ایله باغلی آچیقلاما.
کرملین سؤزچوسو دمیتری پسکوو، تورکیه‌نین روسیا‌دان اس-400 هاوا ساوونما سیستم‌لری ساتین آلما قراری وئرمه‌سینه یؤنه‌لیک بیر سوالا،
کیمسه‌نین اولوسلار آراسی حقوقا اویغون بیر آنلاشما اوچون بیزی تنقید ائتمه‌یه حاقی یوخ" جوابی وئردی.
پسکووا، کئچیردیگی مطبوعات کونفرانسیندا، تورکیه‌نین، روسیا‌دان اس-400 هاوا ساوونما سیستم‌لری ساتین آلما قراری وئرمه‌سی سببین‌دن ناتو-داکی موتتفیق‌لری طرفین‌دن تنقید ائدیلمه‌سی حاقیندا بیر سوال یؤنلدیلیب.
پسکوو سوال قارشی‌سیندا بو ایفاده‌لری ایشلتدی:
هیچ کیمسه‌نین، تامامیله اولوسلار آراسی حقوقا اویغون بیر شکیلده نیظامی و تکنیکی ساحه‌ده آپاردیق‌لاری، هابله اوچونجو بیر اؤلکه قطعیتله هدف آلمایان بیر امکداش‌لیق اوزوندن روسیا و تورکیه‌نی تنقید ائتمه‌یه حاقی یوخ‌دور. بو سببله کیمسه‌نین بو باره‌ده تنقیدی ایفاده‌لر ایشلتمه‌سی اوچون بیر اساس دا یوخ".
کرمل سؤزچوسو، روسیا پرزیدنتی ولادیمیر پوتین‌ین صاباح (جمعه) باشکند آنکارایا ائتدیگی سفره دایر اولا‌راق ایسه،
"تامامیله پراقماتیک هدف‌لری اولان بیر سفر. روسیا و تورکیه؛ تیجارت، ایقتیصادی امکداش‌لیق، معاصیرلیک، نیظامی-تکنیکی امکداشلیغیندا اولما‌لاری‌نین یاناشی، مدنیت ساحه‌سینده و مگا پروژه‌لرین کئچیریلمه‌سینده چوخ یاخین علاقه ایچینده اولان اؤلکه‌لردیر". ایفاده‌لرینی ایستیفاده ائتدی.
